
საქართველოს ცენტრალური საარჩევნო კომისიის

დადგენილება №13/2004 

2004 წლის 5 თებერვალი
ქ. თბილისი
საოლქო საარჩევნო კომისიის წევრთა დანიშვნის ახალი ვადის განსაზღვრის თაობაზე

საქართველოს ორგანული კანონის „საქართველოს საარჩევნო კოდექსი” 29-ე მუხლის პირველი პუნქტის „გ” ქვეპუნქტის საფუძველზე, საქართველოს ცენტრალური საარჩევნო კომისია ადგენს:

მუხლი 1. საოლქო საარჩევნო კომისიის წევრთა დანიშვნის ახალ ვადად განისაზღვროს არა უგვიანეს 2004 წლის 8 თებერვლის 18 საათისა.

მუხლი 2. უფლებამოსილმა სუბიექტებმა, საოლქო საარჩევნო კომისიებში საოლქო საარჩევნო კომისიის წევრთა დანიშვნის მიზნით, საქართველოს ცენტრალურ საარჩევნო კომისიას წარუდგინონ დასანიშნ პირთა საქართველოს ორგანული კანონით „საქართველოს საარჩევნო კოდექსი” გათვალისწინებული საბუთები.

მუხლი 3. ეს დადგენილება შეიძლება გასაჩივრდეს თბილისის საოლქო სასამართლოში (მისამართი: ქ. თბილისი, გრ. რობაქიძის გამზ. №7ა) მისი მიღებიდან 3 კალენდარული დღის ვადაში.

მუხლი 4. ეს დადგენილება ამოქმედდეს გამოქვეყნებისთანავე.
კომისიის თავმჯდომარე ზ. ჭიაბერაშვილი

კომისიის მდივანი დ. ქიტოშვილი


